คือเพิ่งจะหยุดยาคุมแบบ 28 เม็ดจากที่กินติดต่อกันมา 3 ปีค่ะโดยแผงสุดท้ายที่กินคือของเดือนธันวาคม หลังจากนั้นประจำเดือนมาอีกทีคือวันที่ 10 กุมภาค่ะ และเป็นครั้งสุดท้ายที่ประจำเดือนมา จนถึงปัจจุบันนี้ แต่สังเกตุตัวเองช่วงวันที่ 10 เมษาที่ผ่านมาพบว่าตัวเองมีอาการเหมือนคนจะมีประจำเดือน คัดตึงหน้าอก มีสิวฮอร์โมนและปวดท้องประจำเดือนเล็กน้อย และมีเลือดออกทางช่องคลอดตอนแรกคิดว่าเลือดประจำเดือน แต่ไหลออกมานิดเดียวค่ะ แต่หลังจากนั้นจะมีเลือดเจือๆปนๆมากับตกขาวตลอดจนถึงปัจจุบัน ตกขาวไม่มีกลิ่นนะคะ อาการปวดท้องประจำเดือนก็มีร่วม คือไม่แน่ใจว่ามันเป็นผลข้างเคียงจากการหยุดยาคุมหรือเปล่าเพราะเคยอ่านเจอว่าช่วงแรกๆที่หยุดยาคุมจะทำให้ประจำเดือนมาผิดปกติ และก่อนที่จะเริ่มทานยาคุมเป็นคนที่มีรอบเดือนที่ไม่แน่นอนอยู่แล้ว (เคยสังเกตุตัวเองรู้สึกว่ารอบเดือนจะยาวกว่าคนปกติเฉลี่ยคือเดือนครึ่ง อันนี้ก็ไม่แน่ใจว่าเป็นเรื่องผิดปกติมั้ย)​ส่วนเรื่องตั้งครรภ์​คิดว่าไม่น่าใช่เนื่องจากมีเพศสัมพันธุ์ครั้งสุดท้ายคือวันที่ 3 กุมภาและมีการป้องกันโดยใช้ถุงยางอนามัยค่ะ และได้ทำการตรวจสอบการตั้งครรภ์แล้วผลก็เป็นลบเช่นกัน
สวัสดีค่ะภายหลังจากหยุดรับประทานยาคุมกำเนิด โดยทั่วไปแล้วจะทำให้มีประจำเดือนมาค่ะ โดยประจำเดือนอาจจะมีปริมาณน้อยหรือมากกว่าปกติได้ค่ะ ซึ่งหลังจากที่หยุดรับประทานยาคุมกำเนิดจะทำให้ฮอร์โมนมีการเปลี่ยนแปลงค่ะ ตกขาวในช่วงแรกอาจจะมีลักษณะคล้ายมีเลือดปนได้ค่ะหากมีเลือดคั่งค้างอยู่ค่ะส่วนอาการเหมือนคนจะมีประจำเดือนสามารถเป็นได้ตามปกติค่ะอย่างไรก็ตามหากอาการไม่ดีขึ้น หรือมีประจำเดือนออกปริมาณมากผิดปกติ ประจำเดือนไม่สม่ำเสมือหรือตกขาวมีลักษณะมีกลิ่นเหม็น คันช่องคลอด แสบหรือเจ็บช่องคลอด ปวดประจำเดือนมากก แนะนำให้มาตรวจเพื่อหาสาเหตุอีกทีค่ะ การตรวจภายในจะช่วยบอกรายละเอียดได้ดีกว่าค่ะขอให้อาการดีขึ้นโดยเร็วค่ะ